craciuncg/RoMedQA_v1 huggingface dataset:
Alegeți afirmațiile CORECTE: 1. mușchiul oblic inferior, inervat de nervul trohlear, se inseră pe sclerotica globului ocular 2. la disecția globului ocular, după îndepărtarea irisului, prin transparența corneei se pot observa macula lutea, para oarbă și vasele de sânge de la nivelul retinei 3. scărița, a cărei talpă se sprijină pe fereastra rotundă, prezintă un mușchi cu rol în amplificarea sunetelor slabe 4. dacă umoarea vitroasă nu se drenează corespunzător prin sistemul venos, prin comparație cu viteza de producere, apare glaucomul 5. trompa lui Eustachio, scurtă și plasată orizontal, favorizează apariția otitei medii la copii
1. 5
2. 1, 2, 3
3. 3, 4, 5
4. 1, 5
5. 2, 3, 4
Răspuns corect: 1
Care pot fi (în ordine) formațiunile anatomice parcurse de un spermatozoid de la formare și până în mediul extern?
1. lobulul testicular, rețeaua testiculară, ductul deferent, capul epididimului, vezicula seminală, uretra
2. tubul drept, canalul eferent, epididimul, ductul deferent, uretra membranoasă, uretra prostatică
3. tubul seminifer, tubul drept, canalul eferent, ductul deferent, ductul ejaculator, uretra peniană
4. uretra peniană, ampula ductului deferent, ductul ejaculator, epididimul, rețeaua testiculară, tubul seminifer
5. niciun răspuns corect
Răspuns corect: 3
Hormonul secretat de celulele alfa ale insulelor Langerhans stimulează următoarele procese ale metabolismului intermediar glucidic:
1. lipoliza
2. glicoliza
3. gluconeogeneza din aminoacizi
4. secreția biliară
5. glicogenogeneza hepatică
Răspuns corect: 3
Panta descendentă a potențialului de acțiune:
1. se datorează intrării Na+ in celulă
2. se datorează ieșirii Na+ din celulă
3. se datorează ieșirii K+ din celulă
4. se datorează intrării K+ in celulă
5. se numește depolarizare
Răspuns corect: 3
Despre masticația se poate face următoarea afirmație:
1. asigură excreția unor agenți patogeni
2. nu poate iniția secreția gastrică
3. contribuie la formarea chimului gastric
4. este un act reflex involuntar, care se poate desfășura și voluntar
5. are un rol important în menținerea echilibrului acido-bazic
Răspuns corect: 4
Factorii care influențează rata difuziunii gazelor prin membrana alveolo-capilară sunt:
1. coeficientul de difuziune al gazului
2. presiunea parțială a gazului din alveolă
3. presiunea parțială a gazului în capilarul pulmonar
4. dimensiunile membranei respiratorii
5. toate variantele de mai sus sunt corecte
Răspuns corect: 5
Câte fețe articulare cu cartilajele costale prezintă manubriul sternal:
1. niciun răspuns de mai sus
2. 8
3. 6
4. 2
5. 4
Răspuns corect: 5
Referitor la vulvă, una dintre afirmațiile următoare este corectă:
1. în spațiul dintre labiile mici, vaginul se deschide anterior, iar uretra se deschide posterior
2. nu are organe erectile
3. labiile mari sunt situate medial de labiile mici
4. venele vulvei se deschid în vena iliacă externă
5. labiile mari sunt prevăzute cu glande sebacee
Răspuns corect: 5
Selectați răspunsul incorect cu privire la inimă:
1. volumul-bătaie mediu al fiecărui ventricul este de 70 mL
2. la nivelul miocardului de lucru este inițiat și condus potențialul de acțiune
3. volumul-bătaie poate crește, în efort, până la 150-200 mL
4. inima funcționează ca două sinciții - unul atrial și altul ventricular
5. în timpul sistolei ventriculare, inima este în perioadă refractară absolută
Răspuns corect: 2
Despre structura unui sarcomer sunt adevărate:
1. linia H împarte banda I în două jumătăți
2. zona H conține atât fibre de actină cât și fibre de miozină
3. banda A este formată numai din fibre de miozină
4. linia Z este formată numai din fibre de actină
5. niciun răspuns corect
Răspuns corect: 4
Rolul piridoxinei este:
1. în vedere
2. menținerea integrității epiteliilor de acoperire
3. hematopoeză
4. funcționarea sistemului nervos central și periferic
5. în metabolismul glucidic
Răspuns corect: 2
Pancreasul endocrin este alcătuit din:
1. insule Langerhans
2. cripe Lieberkuhn
3. celule interstițiale Leydig
4. acini pancreatici
5. celule foliculare și parafoliculare
Răspuns corect: 1
La o persoană, după un expir normal, prin inspir maximal se introduc 4000 ml de aer în plămâni. Tot după un expir normal, prin expir forțat se elimină încă 2000 ml de aer. Știind că volumul curent respirator este de 500 ml, calculați capacitatea vitală pulmonară a acestei persoane:
1. 6000 ml
2. 5500 ml
3. 6500 ml
4. 4500 ml
5. niciun răspuns corect
Răspuns corect: 1
Care dintre următoarele reprezintă valori normale ale principalelor constante
fiziologice:
1. albumine 6-8,5 g/dl
2. K+ plasmatic 3,5-5,3 mmol/l
3. hematocrit 50-60% la bărbați
4. Ph sangvin 7,32-7,48
5. hemoglobina 12-15,6 mg/dl la femei
Răspuns corect: 2
Glicogenul reprezintă o rezervă energetică de aproximativ:
1. 600 kcal
2. 300 kcal
3. 6000 kcal
4. 3000 kcal
5. 9000 kcal
Răspuns corect: 4
Alegeți varianta CORECTĂ privind arahnoida:
1. nu învelește encefalul și măduva spinării
2. conține o multitudine de vase și nervi
3. conține țesut conjunctiv rezistent
4. conține puține vase sanguine și nervi
5. conține structuri care reabsorb lichidul cefalorahidian
Răspuns corect: 5
Pancreasul endocrin este alcătuit din:
1. insule Langerhans
2. celule interstițiale Leydig
3. acini pancreatici
4. cripe Lieberkuhn
5. celule foliculare și parafoliculare
Răspuns corect: 1
Nervul vag NU stimulează secreția:
1. glandelor intestinale
2. glandelor mucoase de la nivelul plămânului
3. glandelor oxintice
4. acinilor pancreatici
5. vezicii biliare
Răspuns corect: 5
Alexandra se prezintă la neurolog pentru un examen clinic al nervilor cranieni. În urma acestuia se evidențiază: tulburări de masticație și deglutiție și diminuarea mirosului. Următoarele sunt adevărate:
1. pacienta poate prezenta o leziune la nivelul neuronilor piramidali de talie mare din lobul frontal
2. este afectat un nerv care este responsabil și pentru simțul gustativ la nivelul limbii
3. simptomatologia nu poate fi corelată cu o leziune a nervului hipoglos
4. în această patologie poate fi implicat și un nerv ce trece prin lama cribriformă a osului sfenoid
5. niciun răspuns corect
Răspuns corect: 2
Epitelii pluristratificate de tranziție apar la nivelul:
1. uroteliilor
2. canalelor glandelor salivare
3. mucoasei orale
4. epidermei
5. niciun răspuns corect
Răspuns corect: 1
Despre vena cavă inferioară este falsă afirmația:
1. adună sângele venos de la ficat
2. se formează prin unirea venei iliace comune stângi cu cea dreaptă
3. adună sângele venos de la membrele inferioare
4. urcă la stânga coloanei vertebrale
5. se termină în atriul drept
Răspuns corect: 4
Varianta CORECTĂ privind trompele uterine este:
1. au o lungime cuprinsă între 12-20 cm
2. sunt situate în spațiul retroperitoneal, în regiunea lombară
3. sunt conducte musculo-membranoase întinse de la ovare la vagin
4. extremitatea lor medială conține un orificiu care se deschide în cavitatea abdominală
5. comunică cu uterul prin orificii numite ostii uterine
Răspuns corect: 5
Stratul funcțional al uterului este reprezentat de:
1. zona medulară
2. endometru
3. perimetru
4. zona corticală
5. miometru
Răspuns corect: 2
Despre scheletul capului este adevărat faptul că:
1. neurocraniul conține trei oase nepereche si trei oase pereche
2. viscerocraniul conține cinci oase pereche și un os nepereche
3. vomerul și occipitalul sunt oase pereche
4. viscerocraniul conține segmentele intermediare ale organelor de simț
5. viscerocraniul conține segmentele periferice ale organelor de simț
Răspuns corect: 5
Legat de zigot este adevărat că:
1. formarea sa presupune capacitația ovulului
2. se implantează în aproximativ 5 zile după fecundație
3. se formează de obicei în ampula trompei uterine
4. se transformă în blastocist
5. niciun răspuns corect
Răspuns corect: 3
Despre transportul oxigenului este adevărat:
1. scăderea pH-ului plasmatic și temperaturii determină scăderea capacității hemoglobinei de a lega oxigenul
2. fiecare miligram de hemoglobină se poate combina cu maximum 1,34 mL O2
3. sângele arterial transportă 20 mL O2/dL din care 1,5% este transportat de hemoglobină, iar 98,5% dizolvat în plasmă
4. din plasmă O2 difuzează în eritrocite, unde se combină ireversibil cu ionii de fier din structura hemoglobinei, transformând dezoxihemoglobina în oxihemoglobină
5. nicio afirmație nu este adevărată
Răspuns corect: 5
Afirmația falsă este:
1. pe fața mediană a emisferelor cerebrale se observă șanțul corpului calos
2. simpaticul își are căile lui proprii reprezentate de lanțurile simpatice paravertebrale
3. simpaticul cranian folosește calea nervilor cranieni III, VII, IX, X
4. reflexul necondiționat este înnăscut și este caracteristic speciei
5. la baza activității sistemului nervos vegetativ stă reflexul care se desfășoară pe baza arcului reflex vegetativ
Răspuns corect: 3
Prostata nu se găsește:
1. superior de glandele bulbo-uretrale
2. inferior de veziculele seminale
3. inferior de vezica urinară
4. inferior de epididim
5. posterior de simfiza pubiană
Răspuns corect: 4
Alegeți afirmația CORECTĂ:
1. o reacție de hipersensibilitate inițiată de un virus poate fi implicată în producerea encefalitei
2. inflamația meningelui de la nivel spinal are etiologie strict virală
3. inflamația meningelui de la nivel cerebral are etiologie strict bacteriană
4. encefalita este o boală inflamatorie cronică a creierului
5. hemoragiile cerebrale se produc strict la nivelul țesutului cerebral
Răspuns corect: 1
Care dintre următoarele constituie o caracteristică a aldosteronului:
1. este un hormon sexosteroid
2. determină acidurie și kaliurie
3. stimulează catabolismul glucidic și lipidic
4. stimulează reabsorbția renală a Na+ și K+
5. este secretat de medulosuprarenale
Răspuns corect: 2
Fac parte din scheletul toracelui:
1. vertebre cervicale
2. scapula
3. clavicula
4. vertebre toracale
5. niciun răspuns corect
Răspuns corect: 4
Colonul secretă:
1. niciunul dintre constituenții enumerați
2. potasiu
3. sodiu
4. clor
5. apă
Răspuns corect: 2
Nu sunt proprioceptori:
1. receptorii din oase
2. organul lui Corti
3. receptorii de la nivelul articulațiilor
4. macula și ampula
5. niciun răspuns corect
Răspuns corect: 2
Alegeți varianta corectă:
1. inhibiția internă este un proces necondiționat
2. nervul poate fi motor, senzitiv sau mixt
3. ganglionul reprezintă un grup de corpi neuronali localizați în sistemul nervos central
4. tractul este un grup de fibre nervoase localizate în afara sistemului nervos central
5. inhibiția este un proces pasiv care se manifestă prin diminuarea sau sistarea unei activități anterioare
Răspuns corect: 2
Care afirmație referitoare la canalul deferent este adevărată:
1. lichidul provenit din acest canal intră în alcătuirea ejaculatului
2. trece posterior de prostată
3. se termină la vârful prostatei, deschizându-se în uretră
4. reprezintă locul unde spermatidele își dezvoltă capacitatea de mișcare
5. are medial vezicula seminală
Răspuns corect: 1
Selectați afirmațiile false:
1. în gradient electric și electrochimic se reabsoarbe tubular Na și Cl, total
2. când controlul involuntar tinde să inițieze micțiunea, sfincterul extern o poate preveni
3. tubul contort distal se continuă cu tubul colector
4. valoarea ionului de Ca2+ în urina finală/24 ore este de 0,2 g
5. reabsorbția facultativă are loc și la nivelul tubilor colectori, în prezența ADH
Răspuns corect: 1
Care organite citoplasmatice sunt implicate în sinteza lipidelor?
1. ribozomii
2. reticulul endoplasmaic neted
3. lizozomii
4. reticulul endoplasmatic rugos
5. niciun răspuns corect
Răspuns corect: 2
Despre glandele anexe ale tubului digestiv cu localizare abdominală sunt adevărate următoarele afirmații:
1. sunt vascularizate de ramuri ale trunchiului celiac provenit din aorta descendentă abdominală, ce asigură aportul de O2 și substanțe nutritive
2. secretă produși cu rol în emulsionarea și absorbția proteinelor și excretă produși solubili în apă
3. au un orificiu comun de deschidere în duoden, pentru canalul pancreatic principal Wirsung și pentru canalul cistic, prevăzut cu sfincterul Oddi
4. sunt inervate de fibre ale micului nerv splanhnic, cu origine în coarnele laterale ale măduvei toracale, cu rol în stimularea glicogenolizei și inhibarea secreției glandulare exocrine
5. prezintă fibre parasimpatice cu origine în măduva sacrată ce le asigură activitatea secretorie
Răspuns corect: 1
În legătură cu analizatorul vestibular, este falsă afirmația:
1. receptorii otilitici nu participă la menținerea echilibrului în condițiile accelerărilor circulare
2. otolitele sunt mai dense decât endolimfa
3. simțul vestibular nu este propriu-zis un simț al echilibrului
4. de la nucleii vestibulari din bulb pot pleca fascicule vestibulo-spinale
5. dendritele primului neuron ajung la celulele senzorioale din maculă și crestele bazilare
Răspuns corect: 5
Activitatea sistemului cardiac poate fi influențată de următoarele structuri:
1. hipofiza anterioară, care prin ADH face vasoconstricție
2. centrul vasomotor din mezencefal care controlează dimensiunile lumenului vascular
3. baroreceptori, care pot controla indirect circulația prin vasoconstricție, dar nu prin vasodilatație
4. chemoreceptori, care reacționează la modificarea concentrației de oxigen și hidrogen
5. niciun răspuns corect
Răspuns corect: 4
Alegeți afirmația corectă legată de acțiunea cortizolului în țesutul conjunctiv fluid:
1. crește numărul de neutrofile
2. crește numărul de bazofile circulante
3. crește numărul de limfocite circulante
4. scade numărul de plachete
5. reduce stabilitatea membranelor lizozomale
Răspuns corect: 1
Oasele scurte:
1. sunt cele 8 tarsiene
2. coccigele este un os scurt
3. au lungimea și numai lățimea aproximativ egale
4. sunt metacarpienele
5. sunt carpienele
Răspuns corect: 5
Care dintre următoarele componente ale urinei finale se elimină în cantitatea cea mai mare pe 24 ore?
1. fosfor
2. uree
3. clor
4. sodiu
5. creatinină
Răspuns corect: 2
Alegeți varianta corectă privind masticația:
1. fragmentează alimentele reducând astfel suprafața de contact dintre alimente și enzimele 
digestive
2. stimulează activitatea secretorie a glandelor salivare
3. este coordonat de centrii nervoși din trunchiul cerebral
4. asigură contactul cu receptorii gustativi inițiind secreția salivară
5. este un act reflex voluntar
Răspuns corect: 3
Alegeți varianta falsă privind nervii pneumogastrici:
1. fibrele motorii inervează musculatura laringelui și faringelui
2. au fibre parasimpatice
3. fibrele parasimpatice au deutoneuronul în nucleul solitar din bulb
4. sunt nervi micști
5. fibrele senzoriale culeg sensibilitatea gustativă de la baza rădăcinii limbii
Răspuns corect: 3
Membrana celulară:
1. înconjoară celula
2. este alcătuită în principal din fosfolipide și proteine
3. separă structurile interne ale celulei de mediul extracelular
4. conferă forma celulei
5. toate răspunsurile sunt corecte
Răspuns corect: 5
Hidroxiapatita:
1. este o substanță organică
2. este înglobată într-o matrice de elastină
3. este răspunzătoare de flexibilitatea osului
4. este formată în cea mai mare parte din carbonat de calciu
5. este componenta principală a substanței fundamentale a osului
Răspuns corect: 5
Vârful melcului intră în rezonanță cu sunete cu frecvență de:
1. 3.000 Hz - 5.000 Hz
2. 1.000 Hz - 3.000 Hz
3. 200 Hz - 1.000 Hz
4. 10.000 Hz - 15.000 Hz
5. 20 Hz - 500 Hz
Răspuns corect: 5
Circumcizia:
1. este intervenția chirurgicală pentru scoaterea testiculelor din scrot
2. stimulează maturarea tubilor seminiferi și producerea spermei
3. este intervenția chirurgicală practicată pentru aducerea testiculelor în scrot
4. este îndepărtarea chirurgicală a prepuțului
5. niciun răspuns corect
Răspuns corect: 4
Referitor la esofag este corectă afirmația:
1. terminal prezintă un sfincter cu relaxare receptivă
2. este vascularizat arterial de sistemul azygos
3. la nivelul său sistemul nervos enteric declanșează peristaltismul primar
4. prezintă peristaltism secundar coordonat vagal
5. prezintă o undă peristaltică în cadrul căreia contracția precede unda de relaxare
Răspuns corect: 1
O femeie tânără zboară 8 ore cu avionul fără să se ridice de pe scaun. Datorită comprimării venei femurale s-a format un tromb care, la ridicarea în picioare, este dus apoi mai departe de fluxul sanguin. Embolul poate bloca:
1. o arteră pulmonară
2. artera coronară stângă
3. o venă pulmonară
4. artera coronară dreaptă
5. niciun răspuns corect
Răspuns corect: 1
Adenohipofiza secretă următorii hormoni, cu excepția:
1. hormonul luteinizant (LH)
2. hormonul melanocitostimulant (MSH)
3. hormonul luteotrop (LTH)
4. hormonul foliculostimulant (FSH)
5. hormonul somatotrop (STH)
Răspuns corect: 2
Hiposecreția de glucocorticoizi și mineralocorticoizi se întâlnește în:
1. boala Conn
2. boala Addison
3. sindromul Cushing
4. diabet insipid
5. diabet zaharat
Răspuns corect: 2
Alegeți afirmația CORECTĂ:
1. potențialul membranar de repaus are o valoare apropiată de cea a potențialului de echilibru pentru Na+
2. transmiterea depolarizării în lungul fibrei musculare poartă denumirea de transport activ
3. difuziunea este un tip de transport transmembranar care necesită prezența unor proteine membranare transportoare
4. perioada refractară absolută se datorează inactivării canalelor pentru Na+
5. membrana celulară reprezintă o barieră în difuziunea moleculelor liposolubile
Răspuns corect: 4
Despre rinichi sunt adevărate afirmațiile:
1. rinichiul drept este situat posterior de coada pancreasului
2. primesc sânge din ramuri parietale ale aortei descendente abdominale
3. sunt localizați în cavitatea pelviană
4. medulara renală conține piramidele Malpighi
5. niciun răspuns corect
Răspuns corect: 4
Care din următoarele afirmații sunt CORECTE: 1. colonul ascendent este vascularizat de artera mezenterică inferioară 2. rectul este vascularizat de artera mezenterică inferioară și ramuri viscerale ale arterei iliace interne 3. partea stângă a colonului transvers este vascularizat de artera mezenterică superioară 4. colonul descendent este vascularizat de artera mezenterică inferioară
1. 2 și 4 sunt corecte
2. 1, 2, 3 și 4 sunt corecte
3. 1, 2 și 3 sunt corecte
4. 1 și 3 sunt corecte
5. 4 este corectă
Răspuns corect: 1
Următoarea structură celulară intervine în procesul de fosforilare oxidativă:
1. dictizomii
2. centrozomul
3. ergastoplasma
4. mitocondriile
5. corpusculii Palade
Răspuns corect: 4
Despre neuronii pseudounipolari din ganglionii spinali sunt adevărate următoarele, cu excepția:
1. pot fi vegetativi sau somatici
2. prelungirile celulifuge nu pot fi lungi
3. prelungirile celulipete sunt lungi
4. au prelungiri mielinizate
5. niciun răspuns
Răspuns corect: 2
Selectați afirmațiile adevărate:
1. axisul se articulează cu occipitalul
2. sternul prezintă un apendice xifoid situat în partea superioară
3. coastele prezintă două epifize
4. toracele osos este format din stern, coloana vertebrală cervicală și coaste
5. osul maxilar este un os pereche
Răspuns corect: 5
Următoarea afirmație despre receptorii pentru radiațiile electromagnetice este adevărată:
1. conține fibre conjunctive
2. sunt receptori de tip fazic
3. fac sinapsă cu celulele mitrale
4. sunt visceroreceptori
5. conțin o vitamină liposolubilă cu rol în vedere
Răspuns corect: 5
Alegeți asocierile corecte despre cavitățile nazale:
1. mucoasa nazală - epiteliu simplu pavimentos
2. cornetele nazale - cartilaj hialin
3. regiunea olfactivă - în porțiunea inferioară a cavității nazale
4. febra fânului - rinită alergică determinată de polen
5. niciun răspuns corect
Răspuns corect: 4
Edemul localizat la nivelul membrului superior drept poate fi cauzat de:
1. obstrucția ductului toracic
2. creșterea volumului transcelular de la nivelul brațului drept
3. creșterea presiunii hidrostatice în capilarele de la nivelul antebrațului drept
4. tromboza venei jugulare externe drepte
5. niciun răspuns corect
Răspuns corect: 3
Referitor la imunoglobuline este adevărat că:
1. IgA este alcătuită din 5 unități și traversează placenta
2. IgG este primul mediator al răspunsului imun primar
3. IgE joacă rol în reacția alergică
4. IgM este componenta principală a răspunsului imun secundar
5. niciun răspuns corect
Răspuns corect: 3
În faza de repolarizare a potențialului de acțiune are loc:
1. ieșirea ionilor de sodiu prin transport activ
2. intrarea ionilor de calciu prin canale specifice
3. intrarea ionilor de sodiu prin canale specifice
4. ieșirea ionilor de potasiu prin transport pasiv
5. intrarea ionilor de potasiu prin intermediul proteinelor transportoare
Răspuns corect: 4
Următoarele afirmații legate de structura celulei sunt adevărate, cu o excepție:
1. mediul de dispersie al citoplasmei este un ansamblu de micelii coloidale
2. cromozomii se formează la începutul diviziunii celulare din granulații fine de cromatină
3. dictiozomii conțin micro- și macrovezicule în zona cea mai activă a citoplasmei
4. porțiunea hidrofilă a fosfolipidelor formează un bistrat
5. în spațiul extracelular se află și glucide atașate de membrană
Răspuns corect: 1
Referitor la hormonii tiroidieni sunt adevărate următoarele:
1. eliberarea lor în sânge este controlată de STH
2. sunt implicați în menținerea presiunii sanguine, prin scăderea receptorilor vasculari
3. necesită iod pentru a putea fi sintetizați
4. stimulează maturarea sistemului nervos la bătrâni
5. niciun răspuns corect
Răspuns corect: 3
La examinarea cu microscopul optic a unei secțiuni din diafiza unui femur de copil se observă:
1. trabecule osoase cu spații ce conțin măduvă galbenă
2. periostul care învelește la suprafață diafiza
3. lacune în care se află osteoblaste
4. lamele interstițiale în jurul canalelor perforante
5. niciun răspuns corect
Răspuns corect: 2
Scheletul viscerocraniului nu este format din următoarele oase:
1. maxilare
2. cornete nazale mijlocii
3. zigomatice
4. lacrimale
5. vomerul
Răspuns corect: 2
Alegeți afirmația corectă despre nervul pneumogastric:
1. produce contracție bronșică
2. stimularea lui determină mioză
3. contractă detrusorul
4. fibrele motorii controlează peristaltismul secundar esofagian
5. are originea aparentă în șanțul preolivar
Răspuns corect: 1
Din categoria hormonilor steroidieni fac parte următorii, cu EXCEPȚIA:
1. progesteronul
2. cortizolul
3. hormonii tiroidieni
4. estrogenii
5. testosteronul
Răspuns corect: 3
Ganglionii limfatici:
1. produc eritrocite
2. nu produc anticorpi
3. nu produc monocite
4. produc glucagon
5. produc limfocite
Răspuns corect: 5
Despre capilarele limfatice sunt corecte afirmațiile:
1. au aceeași structură cu a capilarelor sangvine
2. ocupă o poziție intermediară între sistemul arterial și cel venos
3. prezintă valve semilunare la interior
4. lipsesc din mucoasa intestinului subțire
5. niciun răspuns corect
Răspuns corect: 1
Alegeți varianta corectă:
1. mișcările de ridicare și de coborâre a coastelor determină alungirea și scurtarea cavității toracice
2. capacitatea pulmonară totală este egală cu suma dintre volumul curent, volumul inspirator de rezervă, volumul expirator de rezervă și volumul rezidual
3. la nivel tisular, presiunea parțială a O2 este de 5-6 mm Hg, iar O2 va difuza din plasmă în interstițiu
4. carboxihemoglobina rezultă din combinarea CO2 cu grupările NH2 din lanțurile proteice ale hemoglobinei
5. sângele arterial transportă 20 mLO2/dL, din care 1,5 % este transportat de către hemoglobină
Răspuns corect: 2
Alegeți afirmația corectă despre mecanismele de reglare a metabolismului intermediar proteic:
1. STH favorizează procesele catabolice
2. tiroxina stimulează procesele de sinteză a proteinelor
3. hormonul somatotrop stimulează procesele de sinteză a proteinelor
4. testosteronul favorizează procesele catabolice
5. cortizolul favorizează procesele de sinteză a proteinelor
Răspuns corect: 3
Care dintre următoarele enunțuri în legătură cu nervii olfactivi este corect?
1. sunt dendrite ale celulelor bipolare
2. proiectează în nucleul amigdalian
3. fac sinapsă cu celulele mitrale
4. proiectează pe fața medială a lobului temporal
5. formează tractul olfactiv
Răspuns corect: 3